Πάολα Φωκά

Η Πάολα (πραγματικό όνομα: Παγώνα - Πάολα Καραμήτσιου, Θεσσαλονίκη, 25 Ιουνίου 1982) είναι Ελληνίδα λαϊκή τραγουδίστρια.

 Βιογραφία 
Γεννήθηκε στις 25 Ιουνίου 1982 στη Θεσσαλονίκη και μεγάλωσε στη Συκιά Χαλκιδικής. Η ίδια είχε τις πρώτες της επαφές με τον χώρο του τραγουδιού από νεανική ηλικία εφόσον, όπως έχει δηλώσει η τραγουδίστρια, οι γονείς της εργάζονταν σε νυχτερινά κέντρα. Αξίζει να σημειωθεί ότι από την ηλικία μόλις των 16 ετών η Πάολα κλήθηκε να τραγουδήσει σε νυχτερινό κέντρο διασκέδασης. Στην ηλικία των δεκαεννέα ετών πλέον ξεκίνησε να τραγουδάει στο γνωστό νυχτερινό κέντρο, στα Μαμούνια. Στις 8 Απριλίου 2003 γεννήθηκε η κόρη της, Παολίνα.

 Καριέρα 
Το 2005 εξέδωσε το πρώτο της δίσκο, «Αθόρυβα», ενώ στη συνέχεια σε μια προσπάθεια να ανοίξει νέους ορίζοντες στην επαγγελματική της σταδιοδρομία μετακόμισε στην Αθήνα για να συνεργαστεί με το Σταμάτη Γονίδη. Το 2007 επέκτεινε τις συνεργασίες της και με τον Σώτη Βολάνη σε ένα ντουέτο με τίτλο «Γιαγιά και παππούς» το οποίο γνώρισε μεγάλη επιτυχία και διακρίθηκε εκείνη την εποχή. Το 2008 κυκλοφόρησε τον δεύτερο δίσκο της, «Περάσαμε με κόκκινο». Το 2012 κυκλοφόρησε το δίσκο «Γίνε Μαζί Μου Ένα», ο οποίος έγινε χρυσός. Από αυτόν τον δίσκο ιδιαίτερη, διαχρονική και μεγάλη επιτυχία γνώρισαν τα τραγούδια: «Γίνε Μαζί Μου Ένα», «Φταις», «Να Μ' Αφήσεις Ήσυχη Θέλω», «Ψεύτικα», «Τι Σε Πιάνει». Το 2013 κυκλοφόρησε τον δίσκο «Μετά Τα Μεσάνυχτα» o οποίος έγινε πλατινένιος μέσα σε 3 μέρες.Η διπλή απονομή της Πάολα στο θριαμβευτικό φινάλε των εμφανίσεών της στην Αθήνα  Heavenmusic, 29 Απριλίου 2013 Το Δεκέμβριο του 2013 κυκλοφόρησε τον δίσκο «Η Μόνη Αλήθεια» που περιείχε τα επιτυχημένα τραγούδια: «Κράτα Με», «Τελειωμένες Καταστάσεις», «Μηδέν». Ιδίως το «Κράτα Με» ήταν η 10η μεγαλύτερη ραδιοφωνική επιτυχία του 2013. Στις 17 Νοεμβρίου 2014 κυκλοφόρησε το νέο της τραγούδι «Έχω Μια Ζωή», προπομπό του επόμενου δίσκου της "Κρύβω Αλητεία", που κυκλοφόρησε στις αρχές του 2015. Τα τραγούδια που ξεχώρισαν από αυτόν το δίσκο είναι τα εξής: Έχω Μια Ζωή, Αυτά Μου Είπε Ο Θεός, Πόσες Φορές, Κρύα Αγκαλιά. Μέχρι το 2020 είχε κυκλοφορήσει συνολικά 10 δίσκους.

Το 2016 σηματοδοτεί την έναρξη της συνεργασίας της με τη Panik Records και τον Γιώργο Θεοφάνους. Εκείνη τη χρονιά κυκλοφόρησε το single «Θυμός», ενώ ακολούθησαν τα «Για μένα» και «Δε σε φοβάμαι Ουρανέ». Τον Μάιο του 2017 κυκλοφόρησε ο δεύτερος live δίσκος της, «Πάολα Live», ενώ τον Οκτώβριο παρουσίασε το single «Γόρδιος Δεσμός».

Την περίοδο 2018 η Πάολα κυκλοφόρησε το single «Καράβι» (Φεβρουάριος), προπομπό του δίσκου «Δε σε φοβάμαι Ουρανέ» (Μάρτιος). Τον Σεπτέμβριο κυκλοφόρησε το single «Χαρακίρι» και συνεργάστηκε με τους Πυξ Λαξ στο ντουέτο «Το άσπρο μου πουκάμισο», ενώ τον Δεκέμβριο παρουσίασε το single «Περαστική».

Από το 2019 έως το 2024, η Πάολα συνέχισε να κυκλοφορεί singles που αγαπήθηκαν από το κοινό, όπως «Καταστροφή», «Φλυτζάνι», «Αμετανόητη», «Έμαθα να μαθαίνω», «Καρδιά Αλήτισσα», «Ανάσα» (ντουέτο με Στέλιο Ρόκκο), «Να το θυμηθείς», «Σε χρειάζομαι» (ξανά με Γιώργο Θεοφάνους) και «5 πάρα 10 το πρωί», που ήταν και η τελευταία της κυκλοφορία με την Panik Records.

Τον Νοέμβριο του 2024 η Πάολα υπέγραψε με τη Spicy Music, ενώ τον Δεκέμβριο κυκλοφόρησε το single «Πόρνη Ουτοπία». Τον Μάιο του 2025 παρουσίασε το single «7 Λεπτά», συνεχίζοντας την αδιάλειπτη πορεία της στη μουσική σκηνή.

 Παραπομπές 

Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές